title: Komission täytäntöönpanoasetus (EU) N:o 427/2014, annettu 25 päivänä huhtikuuta 2014 , kevyiden kuljetusajoneuvojen hiilidioksidipäästöjä vähentävien innovatiivisten teknologioiden hyväksymis- ja sertifiointimenettelystä Euroopan parlamentin ja neuvoston asetuksen (EU) N:o 510/2011 mukaisesti  ETA:n kannalta merkityksellinen teksti

text:
               26.4.2014

               FI

               Euroopan unionin virallinen lehti

               L 125/57

         KOMISSION TÄYTÄNTÖÖNPANOASETUS (EU) N:o 427/2014,
   annettu 25 päivänä huhtikuuta 2014,
   kevyiden kuljetusajoneuvojen hiilidioksidipäästöjä vähentävien innovatiivisten teknologioiden hyväksymis- ja sertifiointimenettelystä Euroopan parlamentin ja neuvoston asetuksen (EU) N:o 510/2011 mukaisesti
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon päästönormien asettamisesta uusille kevyille kuljetusajoneuvoille osana unionin kokonaisvaltaista lähestymistapaa kevyiden hyötyajoneuvojen hiilidioksidipäästöjen vähentämiseksi 11 päivänä toukokuuta 2011 annetun Euroopan parlamentin ja neuvoston asetuksen (EU) N:o 510/2011 (1) ja erityisesti sen 12 artiklan 2 kohdan,
   sekä katsoo seuraavaa:

               (1)

               Uusien ja edistyksellisten hiilidioksidipäästöjä vähentävien ajoneuvoteknologioiden kehittämisen ja pikaisen käyttöönoton edistämiseksi asetuksessa (EU) N:o 510/2011 säädetään valmistajien ja laitetoimittajien mahdollisuudesta hakea hyväksyntää tietyille innovatiivisille teknologioille, joiden avulla voidaan vähentää kevyiden kuljetusajoneuvojen hiilidioksidipäästöjä. Sen vuoksi on tarpeen täsmentää ne perusteet, joiden mukaisesti määritetään, mitä teknologioita voidaan mainitun asetuksen perusteella pitää ekoinnovaatioina.

               (2)

               On aiheellista ottaa huomioon kokemukset, joita on saatu henkilöautojen innovatiivisia teknologioita koskevan järjestelmän käyttöönotosta komission täytäntöönpanoasetuksen (EU) N:o 725/2011 (2) mukaisesti, ja soveltaa samoja kelpoisuusperusteita kevyisiin kuljetusajoneuvoihin. Olisi kuitenkin otettava erikseen huomioon sellaiset kevyet kuljetusajoneuvot, jotka kootaan ja tyyppihyväksytään useassa vaiheessa. Tällaisten ajoneuvojen osalta hiilidioksidipäästöjen sertifiointi on aiheellista rajoittaa perusajoneuvoon asennettuihin ekoinnovaatioihin.

               (3)

               Asetuksen (EU) N:o 510/2011 12 artiklan 2 kohdan c alakohdan mukaan ekoinnovaatioiksi ei kyseisen asetuksen mukaisesti katsota teknologioita, jotka kuuluvat kahdessa 7 päivänä helmikuuta 2007 annetussa komission tiedonannossa (3) esitetyn unionin kokonaisvaltaisen lähestymistavan piiriin ja joita on säännelty unionin lainsäädännöllä, tai muita teknologioita, jotka ovat pakollisia unionin lainsäädännön nojalla. Tällaisia teknologioita ovat rengaspaineen seurantajärjestelmät, renkaiden vierintävastus ja vaihteen vaihdon ilmaisimet, jotka kuuluvat Euroopan parlamentin ja neuvoston asetuksen (EY) N:o 661/2009 (4) soveltamisalaan; renkaiden vierintävastus kuuluu myös Euroopan parlamentin ja neuvoston asetuksen (EY) N:o 1222/2009 (5) soveltamisalaan.

               (4)

               Teknologiaa, joka on jo jonkin aikaa ollut markkinoilla yleisesti saatavilla, ei voida pitää asetuksen (EU) N:o 510/2011 12 artiklassa tarkoitettuna innovatiivisena teknologiana, eikä sitä sen vuoksi tulisi pitää ekoinnovaationa. Jotta voidaan varmistaa täydellinen vastaavuus täytäntöönpanoasetuksen (EU) N:o 725/2011 kanssa, on aiheellista säätää, että ainoastaan teknologioita, jotka on asennettu enintään 3 prosenttiin kaikista vuonna 2009 rekisteröidyistä kevyistä kuljetusajoneuvoista, olisi pidettävä ekoinnovaatioina. Näitä kynnysarvoja olisi tarkistettava viimeistään vuonna 2016.

               (5)

               Jotta voidaan edistää teknologioita, joilla kevyiden kuljetusajoneuvojen hiilidioksidipäästöjä voidaan vähentää mahdollisimman paljon, ja erityisesti innovatiivisten käyttövoimateknologioiden kehittämistä, vain sellaisia teknologioita olisi pidettävä ekoinnovaatioina, jotka ovat ajoneuvon kuljetustehtävän kannalta olennaisia ja parantavat osaltaan merkittävästi ajoneuvon kokonaisenergiankulutusta. Teknologioita, jotka eivät ole tämän tarkoituksen kannalta olennaisia tai joilla pyritään lisäämään kuljettajan tai matkustajien matkustusmukavuutta, ei tulisi ottaa huomioon.

               (6)

               Hakemuksia voivat asetuksen (EU) N:o 510/2011 mukaan jättää sekä valmistajat että laitetoimittajat. Hakemukseen olisi liitettävä tarvittavaa näyttöä siitä, että kaikki kelpoisuusperusteet täyttyvät, mukaan lukien menetelmä, jolla mitataan innovatiivisen teknologian avulla saavutettavia hiilidioksidisäästöjä.

               (7)

               Olisi oltava mahdollista mitata ekoinnovaation avulla saavutettavia hiilidioksidisäästöjä riittävällä tarkkuudella. Tämä tarkkuus voidaan saavuttaa vain, jos säästöt ovat vähintään 1 g CO2/km.

               (8)

               Jos teknologian avulla saavutettavat hiilidioksidisäästöt riippuvat kuljettajan ajotavasta tai muista tekijöistä, jotka eivät ole hakijan hallittavissa, kyseistä teknologiaa ei periaatteessa tulisi pitää ekoinnovaationa, paitsi jos keskimääräisestä ajotavasta voidaan tehdä todennettavia oletuksia vankkojen ja riippumattomien tilastotietojen perusteella.

               (9)

               Standarditestisykli, jota käytetään ajoneuvon hiilidioksidipäästöjen mittaamiseen tyyppihyväksynnän yhteydessä, ei osoita kaikkia säästöjä, jotka tiettyjen teknologioiden avulla voidaan saavuttaa. Jotta innovointia varten voidaan luoda oikeanlaisia kannustimia, laskettaessa kokonaishiilidioksidisäästöjä olisi otettava huomioon vain sellaiset säästöt, jotka eivät kuulu standarditestisyklin piiriin.

               (10)

               Hiilidioksidisäästöjen osoittamiseksi olisi vertailtava toisiinsa saman ajoneuvon ekoinnovaatiolla varustetun ja varustamattoman yksilön hiilidioksidipäästöjä. Käytettävän testimenetelmän olisi tuotettava todennettavia, toistettavia ja vertailukelpoisia mittaustuloksia. Tasapuolisten toimintaolosuhteiden varmistamiseksi ja sovitun ja todenmukaisemman ajosyklin puuttuessa olisi yhteisenä viitekohtana käytettävä ajomalleja, jotka sisältyvät komission asetuksessa (EY) N:o 692/2008 (6) tarkoitettuun uuteen eurooppalaiseen testisykliin. Testimenetelmän olisi perustuttava alustadynamometrillä tehtäviin mittauksiin taikka mallinnukseen tai simulaatioon, kun tällaiset menetelmät ovat antavat parempia ja tarkempia tuloksia.

               (11)

               Komission olisi annettava ohjeita hakemuksen laatimisesta ja testimenetelmistä ja päivitettävä niitä säännöllisesti, jotta voidaan ottaa huomioon erilaisten hakemusten arvioinnista saatu kokemus.

               (12)

               Hakemukseen olisi asetuksen (EU) N:o 510/2011 mukaisesti liitettävä riippumattoman ja sertifioidun elimen laatima todentamisraportti. Tällaisen elimen olisi oltava direktiivissä 2007/46/EY (7) tarkoitettu luokan A tai luokan B tutkimuslaitos. Jotta voidaan varmistaa elimen riippumattomuus, mainitun direktiivin 41 artiklan 6 kohdan mukaisesti nimettyjä tutkimuslaitoksia ei tulisi pitää tässä asetuksessa tarkoitettuina riippumattomina ja sertifioituina eliminä. Elimen olisi todentamisraportin lisäksi toimitettava asiaankuuluvaa näyttöä siitä, että se on riippumaton hakijasta.

               (13)

               Yksittäisten ajoneuvojen hiilidioksidisäästöjen rekisteröinnin ja seurannan tehokkuuden varmistamiseksi säästöt olisi sertifioitava ajoneuvon tyyppihyväksynnän yhteydessä ja kokonaissäästöt olisi sisällytettävä vaatimustenmukaisuustodistukseen direktiivin 2007/46/EY mukaisesti.

               (14)

               Komissiolla olisi oltava mahdollisuus todentaa yksittäisten ajoneuvojen sertifioidut kokonaissäästöt tapauskohtaisesti. Jos on ilmeistä, että sertifioidut säästöt eivät vastaa säästöjä, jotka ovat tulosta päätöksestä antaa teknologialle ekoinnovaatiohyväksyntä, komission olisi keskimääräisiä hiilidioksidipäästöjä laskettaessa voitava olla ottamatta sertifioituja hiilidioksidisäästöjä huomioon. Valmistajalle olisi kuitenkin annettava määräaika, johon mennessä se voi osoittaa, että sertifioidut arvot ovat paikkansapitävät.

               (15)

               Jotta voidaan varmistaa hakumenettelyn avoimuus, olisi asetettava yleisesti saataville tiivistetyt tiedot hakemuksista, joilla innovatiivisille teknologioille ja testimenetelmille haetaan hyväksyntää. Hyväksytyt testimenetelmät olisi asetettava yleisesti saataville. Yleiseen oikeuteen tutustua asiakirjoihin olisi tarvittaessa voitava soveltaa poikkeuksia, joista säädetään Euroopan parlamentin ja neuvoston asetuksessa (EY) N:o 1049/2001 (8).

               (16)

               Tässä asetuksessa säädetyt toimenpiteet ovat ilmastonmuutoskomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Kohde
   Tässä asetuksessa vahvistetaan menettely, jota on noudatettava haettaessa arviointia, hyväksymistä ja sertifiointia sellaisille innovatiivisille tekniikoille, joiden avulla voidaan vähentää kevyiden kuljetusajoneuvojen hiilidioksidipäästöjä asetuksen (EU) N:o 510/2011 12 artiklan mukaisesti.
   2 artikla
   Soveltamisala
   1.   Teknologiaa, joka kuuluu seuraavien toimenpiteiden piiriin, ei katsota innovatiiviseksi teknologiaksi:

               a)

               ilmastointilaitteiden tehokkuutta parantavat toimenpiteet;

               b)

               asetuksen (EY) N:o 661/2009 soveltamisalaan kuuluvat rengaspaineen seurantajärjestelmät;

               c)

               asetuksen (EY) N:o 661/2009 ja asetuksen (EY) N:o 1222/2009 soveltamisalaan kuuluva renkaiden vierintävastus;

               d)

               asetuksen (EY) N:o 661/2009 soveltamisalaan kuuluvat vaihteen vaihdon ilmaisimet;

               e)

               biopolttoaineiden käyttö.

         2.   Teknologian osalta voidaan tehdä tämän asetuksen nojalla hakemus, edellyttäen että se täyttää seuraavat edellytykset:

               a)

               teknologia on asennettu enintään kolmeen prosenttiin kaikista vuonna 2009 rekisteröidyistä uusista kevyistä kuljetusajoneuvoista;

               b)

               teknologia liittyy ajoneuvon tehokkaan toiminnan kannalta olennaisiin tekijöihin ja on yhteensopiva direktiivin 2007/46/EY kanssa.

         3.   Valmistuneiden ajoneuvojen tapauksessa ainoastaan keskeneräisenä ajoneuvona EY-tyyppihyväksyttyyn perusajoneuvoon asennetut ekoinnovaatiot otetaan huomioon hiilidioksidipäästövähennysten sertifiointia varten 11 artiklan mukaisesti.
   3 artikla
   Määritelmät
   Tässä asetuksessa tarkoitetaan

               1)

               ’innovatiivisella teknologialla’ teknologiaa tai teknologioiden yhdistelmää, jolla on samankaltaisia teknisiä piirteitä ja ominaisuuksia (innovatiivinen teknologiapaketti) ja jonka osalta voidaan osoittaa hiilidioksidisäästöt käyttäen yhtä testimenetelmää ja jossa kukin yhdistelmän muodostavista yksittäisistä teknologioista kuuluu 2 artiklassa määritettyyn soveltamisalaan;

               2)

               ’laitetoimittajalla’ innovatiivisen teknologian valmistajaa, joka vastaa tuotannon vaatimustenmukaisuudesta, sen valtuuttamaa edustajaa unionissa tai maahantuojaa;

               3)

               ’hakijalla’ valmistajaa tai laitetoimittajaa, joka jättää hakemuksen, jolla innovatiiviselle teknologialle haetaan ekoinnovaatiohyväksyntää;

               4)

               ’ekoinnovaatiolla’ innovatiivista teknologiaa testimenetelmineen, jonka komissio on hyväksynyt tämän asetuksen mukaisesti;

               5)

               ’riippumattomalla ja sertifioidulla elimellä’ direktiivin 2007/46/EY 41 artiklan 3 kohdan a alakohdassa tarkoitettua luokan A tutkimuslaitosta ja b alakohdassa tarkoitettua luokan B tutkimuslaitosta, joka täyttää mainitun direktiivin 42 artiklassa vahvistetut vaatimukset, lukuun ottamatta mainitun direktiivin 41 artiklan 6 kohdan mukaisesti nimettyjä tutkimuslaitoksia;

               6)

               ’verrokkiajoneuvolla’ ajoneuvoja, jota käytetään ekoinnovaatiosta koituvien hiilidioksidisäästöjen osoittamiseen vertaamalla sitä ajoneuvoon, johon on asennettu innovatiivista teknologiaa.

         4 artikla
   Hakemukset
   1.   Hakemus, jolla innovatiiviselle teknologialle haetaan ekoinnovaatiohyväksyntää, on jätettävä komissiolle kirjallisena. Hakemus ja sen kaikki liiteasiakirjat on toimitettava myös sähköpostitse tai sähköisellä tietovälineellä taikka ladattava komission ylläpitämälle palvelimelle. Kirjalliseen hakemukseen on sisällytettävä liiteasiakirjojen luettelo.
   2.   Hakemuksessa on oltava

               a)

               hakijan yhteystiedot;

               b)

               kuvaus innovatiivisesta teknologiasta ja siitä, miten se on asennettu ajoneuvoon, mukaan lukien näyttö siitä, että teknologia kuuluu 2 artiklassa määritettyyn soveltamisalaan;

               c)

               tiivistetty kuvaus innovatiivisesta teknologiasta, mukaan lukien tiedot, jotka osoittavat, että 2 artiklan 2 kohdassa säädetyt ehdot täyttyvät, ja tämän kohdan e alakohdassa tarkoitetusta testimenetelmästä; tiivistetty kuvaus julkaistaan, kun hakemus jätetään komissiolle;

               d)

               arvio siitä, mihin ajoneuvoihin innovatiivinen teknologia voidaan tai on tarkoitus asentaa, ja siitä, miten suuria hiilidioksidipäästövähennyksiä kyseisen innovatiivisen teknologian avulla saavutetaan näissä ajoneuvoissa;

               e)

               menetelmä, jolla innovatiivisen teknologian avulla saavutettavat hiilidioksidipäästövähennykset osoitetaan, tai jos komissio on jo hyväksynyt tämän menetelmän, maininta hyväksytystä menetelmästä;

               f)

               näyttö siitä, että

                           i)

                           innovatiivisen teknologian avulla saavutettavat päästövähennykset täyttävät 9 artiklan 1 kohdassa määritellyn kynnysarvon ottaen huomioon teknologian mahdollinen heikentyminen ajan kuluessa;

                           ii)

                           innovatiivinen teknologia ei kuulu asetuksen (EU) N:o 510/2011 12 artiklan 2 kohdan c alakohdassa tarkoitetun hiilidioksidimittausten standarditestisyklin piiriin, siten kuin tämän asetuksen 9 artiklan 2 kohdassa täsmennetään,

                           iii)

                           hakija on vastuussa innovatiivisen teknologian avulla saavutettavista hiilidioksidipäästöjen vähennyksistä, siten kuin 9 artiklan 3 kohdassa täsmennetään;

               g)

               riippumattoman ja sertifioidun elimen laatima todentamisraportti, kuten 7 artiklassa täsmennetään.

         5 artikla
   Verrokkiajoneuvo ja ekoinnovaatioajoneuvo
   1.   Hakijan on 8 artiklassa tarkoitettua hiilidioksidipäästöjen osoittamista varten nimettävä:

               a)

               ekoinnovaatioajoneuvo, joka varustetaan innovatiivisella teknologialla;

               b)

               verrokkiajoneuvo, jota ei varusteta innovatiivisella teknologialla mutta joka on muilta osin täysin samanlainen kuin ekoinnovaatioajoneuvo.

         2.   Jos innovatiivinen teknologia asennetaan keskeneräiseen ajoneuvoon, 1 kohdassa tarkoitetun verrokkiajoneuvon on vastattava ekoinnovaatioajoneuvon senhetkistä valmistusvaihetta.
   3.   Jos hakija katsoo, että 8 ja 9 artiklassa tarkoitetut tiedot voidaan osoittaa käyttämättä tämän artiklan 1 kohdassa tarkoitettua verrokkiajoneuvoa ja ekoinnovaatioajoneuvoa, hakemuksen on sisällettävä tarvittavat tiedot tämän päätelmän perustelemiseksi ja menetelmä, joka tuottaa vastaavat tulokset.
   6 artikla
   Testimenetelmä
   1.   Edellä 4 artiklan 2 kohdan e alakohdassa tarkoitetulla testimenetelmällä on voitava tuottaa todennettavia, toistettavia ja vertailukelpoisia tuloksia. Testimenetelmällä on voitava osoittaa innovatiivisesta teknologiasta saatava hiilidioksidipäästöhyöty reaaliolosuhteita vastaavalla ja tilastollisesti merkittävällä tavalla ja tarvittaessa ottaa huomioon vuorovaikutus muiden ekoinnovaatioiden kanssa.
   2.   Komissio julkaisee ohjeita 1 kohdassa tarkoitetut perusteet täyttävien testimenetelmien laatimisesta erilaisia mahdollisia innovatiivisia teknologioita varten.
   7 artikla
   Todentamisraportti
   1.   Edellä 4 artiklan 2 kohdan g alakohdassa tarkoitetun todentamisraportin laatii riippumaton ja sertifioitu elin, joka ei saa olla osa hakemuksen jättänyttä yritystä eikä muussa sidossuhteessa siihen.
   2.   Todentamisraporttia varten riippumattoman ja sertifioidun elimen on

               a)

               todennettava, että 2 artiklan 2 kohdassa täsmennetyt kelpoisuusperusteet täyttyvät;

               b)

               todennettava, että 4 artiklan 2 kohdan f alakohdan mukaisesti toimitetut tiedot täyttävät 9 artiklassa vahvistetut perusteet;

               c)

               todennettava, että 4 artiklan 2 kohdan e alakohdassa tarkoitettu testimenetelmä on tarkoituksenmukainen innovatiivisen teknologian avulla saatavien hiilidioksidisäästöjen sertifioimisen kannalta 4 artiklan 2 kohdan d alakohdassa tarkoitettujen asiaankuuluvien ajoneuvojen osalta ja että se täyttää 6 artiklan 1 kohdassa täsmennetyt vähimmäisvaatimukset;

               d)

               todennettava, että innovatiivinen teknologia on yhteensopiva ajoneuvon tyyppihyväksynnälle asetettujen asiaankuuluvien vaatimusten kanssa;

               e)

               vakuutettava, että se täyttää tämän artiklan 1 kohdassa täsmennetyn vaatimuksen.

         Riippumattoman ja sertifioidun elimen on toimitettava todentamista varten laaditut testausprotokollat c alakohtaa varten.
   3.   Riippumattoman ja sertifioidun elimen on hiilidioksidisäästöjen 11 artiklan mukaista sertifiointia varten laadittava valmistajan pyynnöstä raportti niiden erilaisten ekoinnovaatioiden välisestä vuorovaikutuksesta, joita ajoneuvotyyppiin, -varianttiin tai -versioon on asennettu.
   Raportissa on täsmennettävä, mitä hiilidioksidisäästöjä eri ekoinnovaatioiden avulla saadaan, ottaen huomioon vuorovaikutuksen merkitys.
   4.   Todentamisraportin sisältö voidaan rajata ainoastaan 2 kohdan toisessa alakohdassa tarkoitettuihin testausprotokolliin, joissa hakija perustaa hakemuksensa niihin tietoihin ja oletuksiin, jotka komissio on jo hyväksynyt tai jotka sisältyvät 6 artiklan 2 kohdassa tarkoitettuihin ohjeisiin.
   8 artikla
   Hiilidioksidipäästöjen osoittaminen
   1.   Edellä 4 artiklan 2 kohdan d alakohdassa mainittuja yksittäisiä ajoneuvoja edustavien ajoneuvojen osalta on osoitettava seuraavat hiilidioksidipäästöt:

               a)

               hiilidioksidipäästöt, jotka on saatu verrokkiajoneuvosta ja ekoinnovaatioajoneuvosta, joka on varustettu innovatiivisella teknologialla, ja jotka ovat tulosta 4 artiklan 2 kohdan e alakohdassa tarkoitetun menetelmän soveltamisesta;

               b)

               hiilidioksidipäästöt, jotka on saatu verrokkiajoneuvosta ja ekoinnovaatioajoneuvosta, joka on varustettu innovatiivisella teknologialla, ja jotka ovat tulosta asetuksen (EU) N:o 510/2011 12 artiklan 2 kohdan c alakohdassa tarkoitetun standarditestisyklin soveltamisesta.

         Ensimmäisen kohdan a ja b alakohdan mukainen hiilidioksidipäästöjen osoittaminen on toteutettava testiolosuhteissa, jotka ovat täysin samat kaikille testeille.
   2.   Ajoneuvokohtaiset kokonaissäästöt ovat 1 kohdan ensimmäisen alakohdan a alakohdan mukaisesti osoitettujen päästöjen välinen erotus.
   Jos 1 kohdan ensimmäisen alakohdan b alakohdan mukaisesti osoitettujen päästöjen välillä on ero, erotus vähennetään 1 kohdan ensimmäisen alakohdan a alakohdan mukaisesti osoitetuista kokonaissäästöistä.
   9 artikla
   Kelpoisuusperusteet
   1.   Innovatiivisen teknologian avulla saavutettavan vähennyksen on oltava vähintään 1 g CO2/km. Tämän kynnysarvon katsotaan täyttyvän, kun 8 artiklan 2 kohdan mukaisesti osoitetut innovatiivisen teknologian tai innovatiivisen teknologiapaketin avulla saavutettavat kokonaissäästöt ovat vähintään 1 g CO2/km.
   2.   Jos innovatiivisen teknologian avulla saavutettavissa kokonaissäästöissä ei 8 artiklan 2 kohdan mukaisesti oteta huomioon standarditestisyklin nojalla osoitettuja säästöjä, innovatiivisen teknologian tai innovatiivisen teknologiapaketin ei katsota kuuluvan standarditestisyklin piiriin.
   3.   Edellä 4 artiklan 2 kohdan b alakohdassa tarkoitetussa innovatiivisen teknologian teknisessä kuvauksessa on annettava tarvittavat tiedot sen osoittamiseksi, että teknologian kyky vähentää hiilidioksidia ei riipu sellaisista muuttujista tai valinnoista, jotka eivät ole hakijan hallittavissa.
   Jos kuvaus perustuu oletuksiin, oletusten on oltava todennettavissa ja perustuttava vankkoihin ja riippumattomiin tilastotietoihin, jotka tukevat niitä ja niiden sovellettavuutta kaikkialla unionissa.
   10 artikla
   Ekoinnovaatiohakemusten arviointi
   1.   Vastaanotettuaan ekoinnovaatiohakemuksen komissio julkaisee tiivistetyn kuvauksen innovatiivisesta teknologiasta ja 4 artiklan 2 kohdan c alakohdassa tarkoitetun testimenetelmän.
   2.   Komissio arvioi hakemuksen, ja yhdeksän kuukauden kuluessa täydellisen hakemuksen vastaanottamisesta hyväksyy innovatiivisen teknologian ekoinnovaatioksi yhdessä testimenetelmän kanssa, jollei vastalauseita esitetä teknologian kelpoisuudesta tai testimenetelmän asianmukaisuudesta.
   Päätöksessä hyväksyä innovatiivinen teknologia ekoinnovaatioksi on täsmennettävä tiedot, joita vaaditaan hiilidioksidisäästöjen sertifiointia varten tämän asetuksen 11 artiklan mukaisesti, jollei yleisön oikeudesta tutustua toimielinten asiakirjoihin koskevassa asetuksessa (EY) N:o 1049/2001 määriteltyjen poikkeusten soveltamisesta muuta johdu.
   3.   Komissio voi vaatia ehdotettuun testimenetelmään muutoksia tai vaatia muun hyväksytyn testimenetelmän kuin hakijan ehdottaman testimenetelmän käyttöä. Hakijaa on kuultava ehdotetusta muutoksesta tai testimenetelmän valinnasta.
   4.   Arviointijaksoa voidaan pidentää viidellä kuukaudella, jos komissio katsoo, ettei hakemusta voida arvioida asianmukaisesti yhdeksän kuukauden arviointijakson aikana innovatiivisen teknologian tai siihen liittyvän testimenetelmän monimutkaisuuden taikka hakemuksen koon ja sisällön vuoksi.
   Komissio ilmoittaa hakijalle arviointijakson pidentämisestä 40 päivän kuluessa hakemuksen vastaanottamisesta.
   11 artikla
   Ekoinnovaatioiden avulla saavutettavien hiilidioksidisäästöjen sertifiointi
   1.   Valmistajan, joka haluaa hyötyä keskimääräisten hiilidioksidipäästöjensä vähentymisestä täyttääkseen hiilidioksidipäästötavoitteensa ekoinnovaation avulla saavutettavilla hiilidioksidisäästöillä, on haettava ekoinnovaatiolla varustettua valmista tai keskeneräistä ajoneuvoa koskevaa EY-tyyppihyväksyntätodistusta direktiivissä 2007/46/EY tarkoitetulta hyväksyntäviranomaiselta. Todistushakemuksessa on direktiivin 2007/46/EY 6 kohdassa määriteltyjen tarvittavat tiedot sisältävien asiakirjojen lisäksi mainittava päätös, jolla komissio hyväksyy ekoinnovaation tämän asetuksen 10 artiklan 2 kohdan mukaisesti.
   2.   Ekoinnovaation avulla saavutettavat sertifioidut hiilidioksidisäästöt, jotka osoitetaan tämän asetuksen 8 artiklan mukaisesti, on täsmennettävä erikseen sekä tyyppihyväksyntäasiakirjoissa että vaatimustenmukaisuustodistuksessa direktiivin 2007/46/EY mukaisesti niiden testien perusteella, joita tutkimuslaitokset tekevät mainitun direktiivin 11 artiklan mukaisesti, käyttäen hyväksyttyä testimenetelmää.
   Jos ekoinnovaation avulla saavutettavat hiilidioksidisäästöt jäävät tietyssä ajoneuvotyypissä, -variantissa tai -versiossa alle 9 artiklan 1 kohdassa täsmennetyn kynnysarvon, säästöjä ei sertifioida.
   3.   Jos ajoneuvoon on asennettu useampi kuin yksi ekoinnovaatio, hiilidioksidisäästöt on osoitettava erikseen kunkin ekoinnovaation osalta 8 artiklan 1 kohdassa vahvistetun menetelmän mukaisesti. Kunkin ekoinnovaation osalta tulokseksi saatujen 8 artiklan 2 kohdan mukaisesti määritettyjen säästöjen summa muodostaa kokonaishiilidioksidisäästöt kyseisen ajoneuvon sertifiointia varten.
   4.   Jos yhteen ajoneuvoon asennettujen erilaisten ekoinnovaatioiden välistä vuorovaikutusta ei voida sulkea pois, koska ne ovat luonteeltaan ilmeisen erilaisia, valmistajan on ilmoitettava tästä hyväksyntäviranomaiselle jättämässään hakemuksessa ja esitettävä riippumattoman ja sertifioidun elimen laatima raportti vuorovaikutuksen merkityksestä ekoinnovaatioiden avulla saavutettaville säästöille kyseisessä ajoneuvossa, kuten 7 artiklan 3 kohdassa säädetään.
   Jos kokonaissäästöt ovat tämän vuorovaikutuksen vuoksi alle 1 g CO2/km kerrottuna ekoinnovaatioiden lukumäärällä, laskettaessa kokonaissäästöjä tämän artiklan 3 kohdan mukaisesti otetaan huomioon ainoastaan ne ekoinnovaatioiden avulla saavutettavat säästöt, jotka täyttävät 9 artiklan 1 kohdassa vahvistetun kynnysarvon.
   12 artikla
   Sertifiointien tarkistaminen
   1.   Komissio varmistaa, että yksittäisiä ajoneuvoja koskevia sertifiointeja ja hiilidioksidisäästöjä tarkistetaan tapauskohtaisesti.
   Jos komissio katsoo, että sertifioitujen hiilidioksidisäästöjen ja niiden säästöjen välillä, jotka se on todentanut käyttäen asianmukaista testimenetelmää tai -menetelmiä, on ero, se ilmoittaa tästä valmistajalle.
   Valmistaja voi 60 päivän kuluessa ilmoituksen vastaanottamisesta toimittaa komissiolle näyttöä sertifioitujen hiilidioksidisäästöjen paikkansapitävyydestä. Komission pyynnöstä on toimitettava 7 artiklan 3 kohdassa tarkoitettu raportti erilaisten ekoinnovaatioiden välisestä vuorovaikutuksesta.
   2.   Jos 1 kohdassa tarkoitettua näyttöä ei toimiteta ilmoitetussa määräajassa tai jos komissio ei pidä näyttöä riittävänä, komissio voi päättää olla ottamatta sertifioituja hiilidioksidisäästöjä huomioon laskettaessa kyseisen valmistajan keskimääräisiä hiilidioksidipäästöjä seuraavalle kalenterivuodelle.
   3.   Valmistaja, jonka sertifioituja hiilidioksidisäästöjä ei enää oteta huomioon, voi hakea asianomaisille ajoneuvoille uutta sertifiointia 11 artiklassa säädetyn menettelyn mukaisesti.
   13 artikla
   Tietojen julkistaminen
   Hakijaa, joka pyytää tämän asetuksen nojalla jätettyjen tietojen luottamuksellista käsittelemistä, on perusteltava, miksi jotakin asetuksen (EY) N:o 1049/2001 4 artiklassa tarkoitettua poikkeusta olisi sovellettava.
   14 artikla
   Voimaantulo
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 25 päivänä huhtikuuta 2014.

            Komission puolesta

            Puheenjohtaja

         José Manuel BARROSO

      (1)  EUVL L 145, 31.5.2011, s. 1.

      (2)  Komission täytäntöönpanoasetus (EU) N:o 725/2011, annettu 25 päivänä heinäkuuta 2011, henkilöautojen hiilidioksidipäästöjä vähentävien innovatiivisten teknologioiden hyväksymis- ja sertifiointimenettelystä Euroopan parlamentin ja neuvoston asetuksen (EY) N:o 443/2009 mukaisesti (EUVL L 194, 26.7.2011, s. 19).

      (3)  Komission tiedonanto KOM(2007) 19 lopullinen –Yhteisön strategia henkilöautojen ja kevyiden hyötyajoneuvojen hiilidioksidipäästöjen vähentämiseksi: uudelleentarkastelun tulokset ja komission tiedonanto KOM(2007) 22 lopullinen — Kilpailukykyisen autoteollisuuden sääntelykehys 2000-lukua varten.

      (4)  Euroopan parlamentin ja neuvoston asetus (EY) N:o 661/2009, annettu 13 päivänä heinäkuuta 2009 moottoriajoneuvojen, niiden perävaunujen sekä niihin tarkoitettujen järjestelmien, osien ja erillisten teknisten yksiköiden yleiseen turvallisuuteen liittyvistä tyyppihyväksyntävaatimuksista (EUVL L 200, 31.7.2009, s. 1).

      (5)  Euroopan parlamentin ja neuvoston asetus (EY) N:o 1222/2009, annettu 25 päivänä marraskuuta 2009, renkaiden merkitsemisestä polttoainetaloudellisuuden ja muiden keskeisten ominaisuuksien osalta (EUVL L 342, 22.12.2009, s. 46).

      (6)  Komission asetus (EY) N:o 692/2008, annettu 18 päivänä heinäkuuta 2008, moottoriajoneuvojen tyyppihyväksynnästä kevyiden henkilö- ja hyötyajoneuvojen päästöjen (Euro 5 ja Euro 6) osalta ja ajoneuvojen korjaamiseen ja huoltamiseen tarvittavien tietojen saatavuudesta annetun Euroopan parlamentin ja neuvoston asetuksen (EY) N:o 715/2007 täytäntöönpanosta ja muuttamisesta (EUVL L 199, 28.7.2008, s. 1).

      (7)  Euroopan parlamentin ja neuvoston direktiivi 2007/46/EY, annettu 5 päivänä syyskuuta 2007, puitteiden luomisesta moottoriajoneuvojen ja niiden perävaunujen sekä tällaisiin ajoneuvoihin tarkoitettujen järjestelmien, osien ja erillisten teknisten yksiköiden hyväksymiselle (EUVL L 263, 9.10.2007, s. 1).

      (8)  Euroopan parlamentin ja neuvoston asetus (EY) N:o 1049/2001, annettu 30 päivänä toukokuuta 2001, Euroopan parlamentin, neuvoston ja komission asiakirjojen saamisesta yleisön tutustuttavaksi (EYVL L 145, 31.5.2001, s. 43).


title: Komission täytäntöönpanoasetus (EU) N:o 1122/2013, annettu 6 päivänä marraskuuta 2013 , erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän vähäisen muutoksen hyväksymisestä (Κονσερβολιά Στυλίδας (Konservolia Stylidas) (SAN))

text:
               9.11.2013

               FI

               Euroopan unionin virallinen lehti

               L 299/28

         KOMISSION TÄYTÄNTÖÖNPANOASETUS (EU) N:o 1122/2013,
   annettu 6 päivänä marraskuuta 2013,
   erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän vähäisen muutoksen hyväksymisestä (Κονσερβολιά Στυλίδας (Konservolia Stylidas) (SAN))
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 53 artiklan 2 kohdan,
   sekä katsoo seuraavaa:

               (1)

               Komissio on asetuksen (EU) N:o 1151/2012 53 artiklan 1 kohdan ensimmäisen alakohdan mukaisesti tutkinut Kreikan esittämän pyynnön, joka koski komission asetuksen (EY) N:o 1263/96 (2) nojalla rekisteröidyn suojatun alkuperänimityksen ”Κονσερβολιά Στυλίδας (Konservolia Stylidas)” eritelmän muutoksen hyväksymistä.

               (2)

               Pyyntö koskee eritelmän muuttamista kuvauksen ja tuotantomenetelmän osalta sekä uuden kaupallisen tyypin eli oliivien, joista kivet on poistettu, lisäämistä.

               (3)

               Komissio on tarkastellut kyseessä olevaa muutosta ja katsonut sen olevan perusteltu. Koska muutos on asetuksen (EU) N:o 1151/2012 53 artiklan 2 kohdan mukaisesti vähäinen, komissio voi hyväksyä sen ilman kyseisen asetuksen 50–52 artiklassa säädettyä menettelyä,

         ON HYVÄKSYNYT TÄMÄN ASETUKSEN:
   1 artikla
   Muutetaan suojatun alkuperänimityksen ”Κονσερβολιά Στυλίδας (Konservolia Stylidas)” eritelmä tämän asetuksen liitteen I mukaisesti.
   2 artikla
   Eritelmän pääkohdat esitetään konsolidoidussa yhtenäisessä asiakirjassa, joka on tämän asetuksen liitteessä II.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 6 päivänä marraskuuta 2013.

            Komission puolesta, puheenjohtajan nimissä

         Dacian CIOLOȘ

            Komission jäsen

      (1)  EUV L 343, 14.12.2012, s. 1.

      (2)  EYV L 163, 2.7.1996, s. 19.

      LIITE I
      Hyväksytään suojatun alkuperänimityksen ”Κονσερβολιά Στυλίδας” (Konservolia Stylidas) eritelmän muutos seuraavasti:

                  1.

                  Tuotteen kuvaus:
                  Kuvausta on muutettu siten, että Konservolia Stylidas -oliivien tuotevalikoimaan on lisätty kokonaiset oliivit, joista kivet on poistettu. Markkinavaatimukset ja muuttuvat kuluttajatottumukset ovat lisänneet tarvetta monipuolistaa markkinoilla saatavilla olevien kaupallisten tyyppien valikoimaa.
                  Koska kivienpoisto tapahtuu vasta sen jälkeen, kun oliivit ovat saaneet lopulliset aistinvaraiset ominaisuutensa (maku, väri, tuoksu), oliivien, joista kivet on poistettu, ominaisuudet eivät millään tavoin eroa kokonaisten Konservolia Stylidas -oliivien ominaisuuksista. Tämän vuoksi yhteys maantieteelliseen alueeseen ei myöskään muutu. Lisäksi suolaliuoksen koostumus, joka yleensä voi muuttaa tuotteen makua, on täsmälleen sama kokonaisissa oliiveissa ja oliiveissa, joista kivet on poistettu.

                  2.

                  Valmistusmenetelmä:
                  Tätä osiota on muutettu oliivien kivenpoiston lisäämiseksi. Kokonaiset oliivit, joista kivet on poistettu, ovat pääasiassa vihreitä, jo käyneitä Konservolia Stylidas -oliiveja. Näin ollen tuotteella on jo lopulliset fysikaaliset, kemialliset ja aistinvaraiset ominaisuutensa. Kivi poistetaan erityisillä kivenpoistolaitteilla aina hedelmän pituussuunnassa (leveyssuunnassa oliivinkiven poisto ei onnistu). Seuraavaksi oliivit siirretään 7–10-prosenttiseen suolaliuokseen samalla tavoin kuin kokonaiset Konservolia Stylidas -oliivit. Tämä käsittely ei muuta Konservolia Stylidas -oliivien fysikaalisia, kemiallisia eikä aistinvaraisia ominaisuuksia.

      LIITE II

         Konsolidoitu yhtenäinen asiakirja

      Maataloustuotteiden ja elintarvikkeiden maantieteellisten merkintöjen ja alkuperänimitysten suojasta 20 päivänä maaliskuuta 2013 annettu neuvoston asetus (EY) N:o 510/2006 (1)

         ”ΚΟΝΣΕΡΒΟΛΙΑ ΣΤΥΛΙΔΑΣ” (KONSERVOLIA STYLIDAS)

      EY-numero: EL-PDO-0117-0345–01.01.2012

         SMM ( ) SAN (X)

      1.   Nimi

      ”Κονσερβολιά Στυλίδας” (Konservolia Stylidas)
      2.   Jäsenvaltio tai kolmas maa

      Kreikka
      3.   Maataloustuotteen tai elintarvikkeen kuvaus

      3.1   Tuotelaji

                  Luokka 1.6.

                  Hedelmät, vihannekset ja viljat sellaisenaan tai jalostettuina

            3.2   Kuvaus 1 kohdassa nimetystä tuotteesta

      Kyseessä ovat syötäväksi tarkoitetut Konservolia-lajikkeen oliivit, jotka ovat kokonaisia oliiveja tai kokonaisia oliiveja, joista kivet on poistettu. Ne ovat hedelmäisen makuisia ja kiinteämaltoisia, kivi irtoaa niistä helposti, ja ne säilyvät hyvin. Mustien oliivien väri vaihtelee mustasta musteiseen ja vihreiden vihreästä oljenkeltaiseen. Yksi oliivi painaa keskimäärin 7 g. Kiven ja mallon suhde on 6:1. Oliiveissa ei saa olla oliivikärpäsen aiheuttamia vaurioita, kolhuja eikä epäpuhtauksia. Oliivit kokoluokitellaan kansainvälisen standardin mukaisesti seuraavasti:

                  Kauppanimi

                  Oliivien määrä/kg

                  Super Super Mamouth

                  70–90

                  Super Mamouth

                  91–100

                  Mamouth

                  101–110

                  Super Colossal

                  111–120

                  Colossal

                  121–140

                  Giants

                  141–160

                  Extra Jumbo

                  161–180

                  Jumbο

                  181–200

                  Εxtra Large

                  201–230

                  Large

                  231–260

                  Superior

                  261–290

                  Brilliants

                  291–320

                  Five

                  321–350

                  Bullets

                  351–380

            3.3   Raaka-aineet (ainoastaan jalostetut tuotteet)

      —
      3.4   Rehu (ainoastaan eläinperäiset tuotteet)

      —
      3.5   Erityiset tuotantovaiheet, joiden on tapahduttava yksilöidyllä maantieteellisellä alueella

      Konservolia Stylidas -oliivit on kasvatettava ja käsiteltävät yksilöidyllä maantieteellisellä alueella.
      3.6   Viipalointia, raastamista, pakkaamista jne. koskevat erityiset säännöt

      —
      3.7   Merkintöjä koskevat erityiset säännöt

      —
      4.   Maantieteellisen alueen tarkka rajaus

      Tuotantoalue on alue, joka sijaitsee Fthiotidan prefektuurissa Fthiotidan maakunnassa seuraavien kuntien rajojen sisäpuolella: Glifa, Vathikilo, Pelasgia, Mili, Spartia, Achladi, Raches, Paleokerasia, Achinos, Karavomilos, Anidro, Neraida, Stylida, Avlaki, Agia Marina, Limogardi ja Longitsi.
      5.   Yhteys maantieteelliseen alueeseen

      5.1   Maantieteellisen alueen erityisyys

      Fthiotidan nomoksessa vallitsee lämmin välimerellinen ilmasto. Viiden viime vuoden säätiedot ovat seuraavanlaiset:

                  keskilämpötila: 16,5 °C

                  suhteellinen kosteus: 65–70 %

                  sade: 589 mm/v

                  auringonvalo: 210 h/kk.

            Maaperä koostuu pääasiassa hiekkaisesta savimaasta ja on tasaista tai viettävää.
      5.2   Tuotteen erityisyys

      Oliivit ovat hedelmäisen makuisia ja kiinteämaltoisia, kivi irtoaa niistä helposti, ja ne säilyvät hyvin. Mustien oliivien väri vaihtelee mustasta musteiseen ja vihreiden vihreästä oljenkeltaiseen. Syötäväksi tarkoitetuista stylida-oliiveista on tullut tunnettuja Kreikassa ja kansainvälisillä markkinoilla erinomaisten fysikaalisten, kemiallisten ja aistinvaraisten ominaisuuksiensa ansiosta. Ne ovat voittaneet useita palkintoja kreikkalaisilla ja kansainvälisillä messuilla.
      5.3   Syy-seuraussuhde, joka yhdistää maantieteellisen alueen seuraaviin: tuotteen laatu tai ominaisuudet (kun kyseessä SAN) tai tuotteen erityislaatu, maine tai muut ominaisuudet (kun kyseessä SMM)

      Tällä maantieteellisellä alueella tuotettavaa Konservolia-oliivilajiketta on viljelty siellä kautta aikojen. Lajikkeesta saadaan erityislaatuisia syötäväksi tarkoitettuja oliiveja, jotka tunnetaan erinomaisten fysikaalisten, kemiallisten ja aistinvaraisten ominaisuuksiensa ansiosta. Konservolia Stylidas -oliiveja kasvatetaan Fthiotidan prefektuurissa, jossa talvet ja kesät ovat leutoja. Tämä oliivilajike on sopeutunut täydellisesti maaperään ja ilmastoon. Tämä yhdessä perinteisten kasvatus-, keruu- ja jalostusmenetelmien kanssa antaa lopputuotteelle sen ainutlaatuiset ominaisuudet.

         Eritelmän julkaisuviite

      (Asetuksen (EY) N:o 510/2006 5 artiklan 7 kohta)
      http://www.minagric.gr/images/stories/docs/agrotis/POP-PGE/prodiagrafes_konserbopolis_stilidas200313.pdf

         (1)  EUVL L 93, 31.3.2006, s. 12. Korvattu maataloustuotteiden ja elintarvikkeiden laatujärjestelmistä 21 päivänä marraskuuta 2012 annetulla Euroopan parlamentin ja neuvoston asetuksella (EU) N:o 1151/2012 (EUVL L 343, 14.12.2012, s. 1).


title: Komission täytäntöönpanoasetus (EU) N:o 1157/2012, annettu 6 päivänä joulukuuta 2012 , kiinteistä tuontiarvoista tiettyjen hedelmien ja vihannesten tulohinnan määrittämiseksi

text:
               7.12.2012

               FI

               Euroopan unionin virallinen lehti

               L 335/47

         KOMISSION TÄYTÄNTÖÖNPANOASETUS (EU) N:o 1157/2012,
   annettu 6 päivänä joulukuuta 2012,
   kiinteistä tuontiarvoista tiettyjen hedelmien ja vihannesten tulohinnan määrittämiseksi
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1),
   ottaa huomioon neuvoston asetuksen (EY) N:o 1234/2007 soveltamista koskevista yksityiskohtaisista säännöistä hedelmä- ja vihannesalan sekä hedelmä- ja vihannesjalostealan osalta 7 päivänä kesäkuuta 2011 annetun komission täytäntöönpanoasetuksen (EU) N:o 543/2011 (2) ja erityisesti sen 136 artiklan 1 kohdan,
   sekä katsoo seuraavaa:

               (1)

               Täytäntöönpanoasetuksessa (EU) N:o 543/2011 säädetään Uruguayn kierroksen monenvälisten kauppaneuvottelujen tulosten soveltamiseksi perusteista, joiden mukaan komissio vahvistaa kolmansista maista tapahtuvan tuonnin kiinteät arvot mainitun asetuksen liitteessä XVI olevassa A osassa luetelluille tuotteille ja ajanjaksoille.

               (2)

               Kiinteä tuontiarvo lasketaan joka työpäivä täytäntöönpanoasetuksen (EU) N:o 543/2011 136 artiklan 1 kohdan mukaisesti ottaen huomioon päivittäin vaihtuvat tiedot. Sen vuoksi tämän asetuksen olisi tultava voimaan päivänä, jona se julkaistaan Euroopan unionin virallisessa lehdessä,

         ON HYVÄKSYNYT TÄMÄN ASETUKSEN:
   1 artikla
   Asetuksen (EU) N:o 543/2011 136 artiklassa tarkoitetut kiinteät tuontiarvot vahvistetaan tämän asetuksen liitteessä.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 6 päivänä joulukuuta 2012.

            Komission puolesta, puheenjohtajan nimissä

         José Manuel SILVA RODRÍGUEZ

            Maatalouden ja maaseudun kehittämisen pääosaston pääjohtaja

      (1)  EUVL L 299, 16.11.2007, s. 1.

      (2)  EUVL L 157, 15.6.2011, s. 1.

      LIITE
      Kiinteät tuontiarvot tiettyjen hedelmien ja vihannesten tulohinnan määrittämiseksi

                  (EUR/100 kg)

                  CN-koodi

                  Kolmansien maiden koodi (1)

                  Kiinteä tuontiarvo

                  0702 00 00

                  AL

                  48,7

                  MA

                  63,4

                  TN

                  76,3

                  TR

                  76,0

                  ZZ

                  66,1

                  0707 00 05

                  AL

                  76,3

                  JO

                  174,9

                  MA

                  133,1

                  TR

                  114,9

                  ZZ

                  124,8

                  0709 93 10

                  MA

                  138,9

                  TR

                  122,0

                  ZZ

                  130,5

                  0805 10 20

                  AR

                  49,7

                  TR

                  74,4

                  ZA

                  60,2

                  ZW

                  44,9

                  ZZ

                  57,3

                  0805 20 10

                  MA

                  68,2

                  ZZ

                  68,2

                  0805 20 30, 0805 20 50, 0805 20 70, 0805 20 90

                  CN

                  71,1

                  HR

                  85,6

                  MA

                  95,7

                  TR

                  78,9

                  ZZ

                  82,8

                  0805 50 10

                  TR

                  81,4

                  ZZ

                  81,4

                  0808 10 80

                  MK

                  35,9

                  US

                  174,2

                  ZA

                  136,9

                  ZZ

                  115,7

                  0808 30 90

                  CN

                  95,4

                  TR

                  112,1

                  US

                  160,6

                  ZZ

                  122,7

         (1)  Komission asetuksessa (EY) N:o 1833/2006 (EUVL L 354, 14.12.2006, s. 19) vahvistettu maanimikkeistö. Koodi ”ZZ” tarkoittaa ”muuta alkuperää”.


title: Komission täytäntöönpanoasetus (EU) N:o 863/2013, annettu 5 päivänä syyskuuta 2013 , tiettyjen tavaroiden luokittelusta yhdistettyyn nimikkeistöön

text:
               7.9.2013

               FI

               Euroopan unionin virallinen lehti

               L 240/17

         KOMISSION TÄYTÄNTÖÖNPANOASETUS (EU) N:o 863/2013,
   annettu 5 päivänä syyskuuta 2013,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:

               (1)

               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.

               (2)

               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt; näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.

               (3)

               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.

               (4)

               On aiheellista säätää, että sitovien tariffitietojen haltija voi yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (2) 12 artiklan 6 kohdan mukaisesti edelleen kolmen kuukauden ajan käyttää sellaisia sitovia tariffitietoja, jotka jäsenvaltioiden tulliviranomaiset ovat antaneet tavaroiden luokittelusta yhdistettyyn nimikkeistöön mutta jotka eivät ole tämän asetuksen säännösten mukaisia.

               (5)

               Tässä asetuksessa säädetyt toimenpiteet ovat tullikoodeksikomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
   2 artikla
   Jäsenvaltioiden tulliviranomaisten antamia sitovia tariffitietoja, jotka eivät ole tässä asetuksessa vahvistettujen säännösten mukaisia, voidaan käyttää asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 5 päivänä syyskuuta 2013.

            Komission puolesta, puheenjohtajan nimissä

         Algirdas ŠEMETA

            Komission jäsen

      (1)  EYVL L 256, 7.9.1987, s. 1.

      (2)  EYVL L 302, 19.10.1992, s. 1.

      LIITE

                  Tavaran kuvaus

                  Luokittelu
                  (CN-koodi)

                  Perusteet

                  (1)

                  (2)

                  (3)

                  Tuote (ns. reaaliaikainen kellomoduuli), joka koostuu integroidusta monoliittipiiristä ja kvartsioskillaattorista, jotka on liitetty toisiinsa metallikehykseen ja suljettu muovikoteloon, jonka mitat ovat noin 10 × 7 × 3 mm.
                  Tuote toimii värähdystaajuudella 32,768 kHz ja syöttöjännitteellä 2,7–3,6 V. Siinä on digitaalinen lähtösignaali.
                  Tuotetta käytetään eri laitteissa kellosignaalin lähteenä aikavälien märittämiseksi.

                      (1) Ks. kuva.

                  9114 90 00

                  Luokittelu määräytyy yhdistetyn nimikkeistön 1 ja 6 yleisen tulkintasäännön, XVI jakson 1 huomautuksen n alakohdan ja CN-koodien 9114 ja 9114 90 00 nimiketekstien mukasesti.
                  Koska tuotteessa on sekä integroitu monoliittipiiri että kvartsioskillaattori, se ei täytä 85 ryhmän 8 huomautuksen b alakohdan vaatimuksia. Näin ollen luokittelu nimikkeeseen 8542 ei tule kyseeseen.
                  Tuote lähettää kellosignaalin aikavälien määrittämiseksi, mikä on 91 ryhmään kuuluva toiminto.
                  Luokittelu nimikkeeseen 9110 ei myöskään tule kyseeseen, koska tuotteessa ei ole kaikkia tarvittavia osia, jotta sitä voitaisiin pitää epätäydellisenä kellokoneistona, ja koska sitä ei ole koottu (ks. harmonoidun järjestelmän selitykset, nimike 9110, kolmas kappale).
                  Sen vuoksi tuote on luokiteltava CN-koodiin 9114 90 00 muuksi kellonosaksi (ks. harmonoidun järjestelmän selitykset, nimike 9114, A kohta, 8 alakohta).

         (1)  Kuva on ainoastaan ohjeellinen.


title: Komission täytäntöönpanoasetus (EU) N:o 794/2014, annettu 22 päivänä heinäkuuta 2014 , kiinteistä tuontiarvoista tiettyjen hedelmien ja vihannesten tulohinnan määrittämiseksi

text:
               23.7.2014

               FI

               Euroopan unionin virallinen lehti

               L 217/13

         KOMISSION TÄYTÄNTÖÖNPANOASETUS (EU) N:o 794/2014,
   annettu 22 päivänä heinäkuuta 2014,
   kiinteistä tuontiarvoista tiettyjen hedelmien ja vihannesten tulohinnan määrittämiseksi
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1),
   ottaa huomioon neuvoston asetuksen (EY) N:o 1234/2007 soveltamista koskevista yksityiskohtaisista säännöistä hedelmä- ja vihannesalan sekä hedelmä- ja vihannesjalostealan osalta 7 päivänä kesäkuuta 2011 annetun komission täytäntöönpanoasetuksen (EU) N:o 543/2011 (2) ja erityisesti sen 136 artiklan 1 kohdan,
   sekä katsoo seuraavaa:

               (1)

               Täytäntöönpanoasetuksessa (EU) N:o 543/2011 säädetään Uruguayn kierroksen monenvälisten kauppaneuvottelujen tulosten soveltamiseksi perusteista, joiden mukaan komissio vahvistaa kolmansista maista tapahtuvan tuonnin kiinteät arvot mainitun asetuksen liitteessä XVI olevassa A osassa luetelluille tuotteille ja ajanjaksoille.

               (2)

               Kiinteä tuontiarvo lasketaan joka työpäivä täytäntöönpanoasetuksen (EU) N:o 543/2011 136 artiklan 1 kohdan mukaisesti ottaen huomioon päivittäin vaihtuvat tiedot. Sen vuoksi tämän asetuksen olisi tultava voimaan päivänä, jona se julkaistaan Euroopan unionin virallisessa lehdessä,

         ON HYVÄKSYNYT TÄMÄN ASETUKSEN:
   1 artikla
   Asetuksen (EU) N:o 543/2011 136 artiklassa tarkoitetut kiinteät tuontiarvot vahvistetaan tämän asetuksen liitteessä.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 22 päivänä heinäkuuta 2014.

            Komission puolesta,

            puheenjohtajan nimissä

         Jerzy PLEWA

            Maatalouden ja maaseudun kehittämisen pääosaston pääjohtaja

      (1)  EUVL L 299, 16.11.2007, s. 1.

      (2)  EUVL L 157, 15.6.2011, s. 1.

      LIITE
      Kiinteät tuontiarvot tiettyjen hedelmien ja vihannesten tulohinnan määrittämiseksi

                  (EUR/100 kg)

                  CN-koodi

                  Kolmansien maiden koodi (1)

                  Kiinteä tuontiarvo

                  0702 00 00

                  MK

                  59,9

                  TR

                  57,9

                  XS

                  56,8

                  ZZ

                  58,2

                  0707 00 05

                  MK

                  27,7

                  TR

                  79,1

                  ZZ

                  53,4

                  0709 93 10

                  TR

                  92,4

                  ZZ

                  92,4

                  0805 50 10

                  AR

                  113,7

                  BO

                  100,6

                  CL

                  116,3

                  EG

                  75,0

                  NZ

                  145,2

                  TR

                  74,0

                  UY

                  124,4

                  ZA

                  122,2

                  ZZ

                  108,9

                  0806 10 10

                  BR

                  145,7

                  CL

                  45,2

                  EG

                  145,4

                  TR

                  80,5

                  ZZ

                  104,2

                  0808 10 80

                  AR

                  204,8

                  BR

                  126,0

                  CL

                  110,3

                  NZ

                  129,2

                  PE

                  57,3

                  US

                  145,0

                  ZA

                  136,7

                  ZZ

                  129,9

                  0808 30 90

                  AR

                  181,2

                  CL

                  91,6

                  NZ

                  97,5

                  ZA

                  109,5

                  ZZ

                  120,0

                  0809 10 00

                  MK

                  86,8

                  TR

                  231,6

                  XS

                  80,5

                  ZZ

                  133,0

                  0809 29 00

                  TR

                  348,5

                  US

                  563,9

                  ZZ

                  456,2

                  0809 30

                  MK

                  75,2

                  TR

                  142,2

                  ZZ

                  108,7

                  0809 40 05

                  BA

                  53,1

                  MK

                  53,5

                  ZZ

                  53,3

         (1)  Komission asetuksessa (EY) N:o 1833/2006 (EUVL L 354, 14.12.2006, s. 19) vahvistettu maanimikkeistö. Koodi ”ZZ” tarkoittaa ”muuta alkuperää”.


title: Komission täytäntöönpanoasetus (EU) 2015/518, annettu 26 päivänä maaliskuuta 2015 , Enterococcus faecium NCIMB 10415 -valmisteen hyväksymisestä kananuorikoiden sekä lihan- ja munantuotantoa varten kasvatettavien toissijaisten siipikarjalajien rehun lisäaineena sekä täytäntöönpanoasetuksen (EU) N:o 361/2011 muuttamisesta siltä osin kuin on kyse yhteensopivuudesta kokkidiostaattien kanssa (hyväksynnän haltija DSM Nutritional Products Ltd., jota edustaa DSM Nutritional products Sp. Z o.o.)  ETA:n kannalta merkityksellinen teksti

text:
               27.3.2015

               FI

               Euroopan unionin virallinen lehti

               L 82/75

         KOMISSION TÄYTÄNTÖÖNPANOASETUS (EU) 2015/518,
   annettu 26 päivänä maaliskuuta 2015,

      Enterococcus faecium NCIMB 10415 -valmisteen hyväksymisestä kananuorikoiden sekä lihan- ja munantuotantoa varten kasvatettavien toissijaisten siipikarjalajien rehun lisäaineena sekä täytäntöönpanoasetuksen (EU) N:o 361/2011 muuttamisesta siltä osin kuin on kyse yhteensopivuudesta kokkidiostaattien kanssa (hyväksynnän haltija DSM Nutritional Products Ltd., jota edustaa DSM Nutritional products Sp. Z o.o.)
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 9 artiklan 2 kohdan,
   sekä katsoo seuraavaa:

               (1)

               Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perusteet ja menettelyt hyväksynnän myöntämiselle.

               (2)

               Asetuksen (EY) N:o 1831/2003 7 artiklan mukaisesti on toimitettu hakemus, joka koskee Enterococcus faecium NCIMB 10415 -valmisteen uutta käyttötarkoitusta ja komission täytäntöönpanoasetuksella (EU) N:o 361/2011 (2) myönnetyn voimassa olevan broilereita koskevan hyväksynnän ehtojen muuttamista. Hakemuksen mukana toimitettiin asetuksen (EY) N:o 1831/2003 7 artiklan 3 kohdan perusteella vaadittavat tiedot ja asiakirjat sekä kyseistä muutoshakemusta tukevat olennaiset tiedot.

               (3)

               Hakemus koskee Enterococcus faecium NCIMB 10415 -valmisteen uuden käyttötarkoituksen hyväksymistä kananuorikoiden sekä lihan- ja munantuotantoa varten kasvatettavien toissijaisten siipikarjalajien rehun lisäaineena lisäaineluokassa ”eläintuotantoon vaikuttavat lisäaineet”. Hakemus koskee myös broilereita koskevan voimassa olevan hyväksynnän ehtojen muuttamista siten, että voidaan sallia samanaikainen käyttö muiden kokkidiostaattien eli lasalosidinatrium A:n, maduramisiiniammoniumin, narasiinin, narasiinin/nikarbatsiinin ja salinomysiininatriumin kanssa.

               (4)

               Kyseisen valmisteen käyttö hyväksyttiin kymmeneksi vuodeksi broilerien osalta täytäntöönpanoasetuksella (EU) N:o 361/2011 sekä vasikoiden, kilien, kissojen ja koirien osalta komission asetuksella (EU) N:o 1061/2013 (3).

               (5)

               Valmiste hyväksyttiin myös ilman määräaikaa neuvoston direktiivin 70/524/ETY (4) mukaisesti emakoiden osalta komission asetuksella (EY) N:o 1200/2005 (5), porsaiden osalta komission asetuksella (EY) N:o 252/2006 (6) ja lihasikojen osalta komission asetuksella (EY) N:o 943/2005 (7).

               (6)

               Euroopan elintarviketurvallisuusviranomainen, jäljempänä ’elintarviketurvallisuusviranomainen’, totesi 30 päivänä lokakuuta 2014 antamassaan lausunnossa (8), ettei Enterococcus faecium NCIMB 10415 -valmiste ehdotetuissa käyttöolosuhteissa vaikuta haitallisesti eläinten tai ihmisten terveyteen eikä ympäristöön. Koska lisäaineen mahdollinen tehokkuus broilereissa on osoitettu, tämä päätelmä laajennetaan koskemaan kananuorikoita. Sama päätelmä voidaan ekstrapoloida kattamaan lihan- ja munantuotantoa varten kasvatettavat toissijaiset siipikarjalajit. Elintarviketurvallisuusviranomainen totesi myös, että lisäaine on yhteensopiva lasalosidinatrium A:n, maduramisiiniammoniumin, narasiinin, narasiinin/nikarbatsiinin ja salinomysiininatriumin kanssa. Elintarviketurvallisuusviranomainen katsoo, etteivät erityiset markkinoille saattamisen jälkeistä seurantaa koskevat vaatimukset ole tarpeen. Lisäksi se vahvisti asetuksella (EY) N:o 1831/2003 perustetun vertailulaboratorion toimittaman raportin analyysimenetelmästä, jolla rehun lisäaine määritetään rehusta.

               (7)

                  Enterococcus faecium NCIMB 10415 -valmisteen arviointi osoittaa, että asetuksen (EY) N:o 1831/2003 5 artiklassa säädetyt hyväksymisen edellytykset täyttyvät. Sen vuoksi kyseisen valmisteen käyttö tämän asetuksen liitteessä esitetyllä tavalla olisi hyväksyttävä.

               (8)

               Jotta voidaan sallia Enterococcus faecium NCIMB 10415 -valmisteen kanssa yhteensopivien kokkidiostaattien käyttö myös broilerien osalta, on aiheellista muuttaa komission täytäntöönpanoasetusta (EU) N:o 361/2011.

               (9)

               Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Hyväksytään lisäaineluokkaan ”eläintuotantoon vaikuttavat lisäaineet” ja funktionaaliseen ryhmään ”suolistoflooran stabiloimiseen tarkoitetut aineet” kuuluva, liitteessä kuvattu valmiste eläinten ruokinnassa käytettävänä lisäaineena kyseisessä liitteessä vahvistetuin edellytyksin.
   2 artikla
   Korvataan täytäntöönpanoasetuksen (EU) N:o 361/2011 liitteessä I olevassa yhdeksännessä sarakkeessa ”Muut määräykset” kohta 2 seuraavasti:

                  ”2.

                  Käyttö sallittu seuraavia sallittuja kokkidiostaatteja sisältävässä rehussa: dekokinaatti, monensiininatrium, robenidiinihydrokloridi, diklatsuriili, semduramisiini, lasalosidinatrium A, maduramisiiniammonium, narasiini, narasiini/nikarbatsiini tai salinomysiininatrium.”

   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 26 päivänä maaliskuuta 2015.

            Komission puolesta

            Puheenjohtaja

         Jean-Claude JUNCKER

      (1)  EUVL L 268, 18.10.2003, s. 29.

      (2)  Komission täytäntöönpanoasetus (EU) N:o 361/2011, annettu 13 päivänä huhtikuuta 2011, Enterococcus faecium NCIMB 10415 -valmisteen hyväksymisestä broilerien rehun lisäaineena (hyväksynnän haltija DSM Nutritional products Ltd, jota edustaa DSM Nutritional Products Sp. z o.o) ja asetuksen (EY) N:o 943/2005 muuttamisesta (EUVL L 100, 14.4.2011, s. 22).

      (3)  Komission täytäntöönpanoasetus (EU) N:o 1061/2013, annettu 29 päivänä lokakuuta 2013, Enterococcus faecium NCIMB 10415 -valmisteen hyväksymisestä vasikoiden, kilien, kissojen ja koirien ruokinnassa rehun lisäaineena ja asetuksen (EY) N:o 1288/2004 muuttamisesta (hyväksynnän haltija DSM Nutritional Products Ltd., jota edustaa DSM Nutritional products Sp. Z o.o.) (EUVL L 289, 31.10.2013, s. 38).

      (4)  Neuvoston direktiivi, annettu 23 päivänä marraskuuta 1970, rehujen lisäaineista (EYVL L 270, 14.12.1970, s. 1).

      (5)  Komission asetus (EY) N:o 1200/2005, annettu 26 päivänä heinäkuuta 2005, tiettyjen lisäaineiden pysyvästä hyväksymisestä ja tietyn rehuissa jo hyväksytyn lisäaineen uuden käyttötavan väliaikaisesta hyväksymisestä (EUVL L 195, 27.7.2005, s. 6).

      (6)  Komission asetus (EY) N:o 252/2006, annettu 14 päivänä helmikuuta 2006, tiettyjen rehun lisäaineiden pysyvästä hyväksymisestä ja tiettyjen jo hyväksyttyjen rehun lisäaineiden uuden käyttötavan väliaikaisesta hyväksymisestä (EUVL L 44, 15.2.2006, s. 3).

      (7)  Komission asetus (EY) N:o 943/2005, annettu 21 päivänä kesäkuuta 2005, tiettyjen rehun lisäaineiden pysyvästä hyväksymisestä (EUVL L 159, 22.6.2005, s. 6).

      (8)  EFSA Journal 2014; 12(11):3906.

      LIITE

                  Lisäaineen tunnistenumero

                  Hyväksynnän haltijan nimi

                  Lisäaine

                  Koostumus, kemiallinen kaava, kuvaus, analyysimenetelmä

                  Eläinlaji tai -ryhmä

                  Enimmäisikä

                  Vähimmäispitoisuus

                  Enimmäispitoisuus

                  Muut määräykset

                  Hyväksynnän voimassaolo päättyy

                  PMY/kg täysrehua, jonka kosteuspitoisuus on 12 %

                     Luokka: eläintuotantoon vaikuttavat lisäaineet. Funktionaalinen ryhmä: suolistoflooran stabiloimiseen tarkoitetut aineet

                  4b1705

                  DSM Nutritional products Ltd., jota edustaa DSM Nutritional Products Sp. Z.o.o.

                     Enterococcus faecium

                  NCIMB 10415

                     Lisäaineen koostumus

                     Enterococcus faecium NCIMB 10415 -valmiste, joka sisältää vähintään:

                              päällystetty (sellakalla):
                              2 × 1010 PMY/g lisäainetta

                              muut mikrokapseloidut muodot:
                              1 × 1010 PMY/g lisäainetta

                     Tehoaineen ominaispiirteiden kuvaus

                     Enterococcus faecium NCIMB 10415 -valmisteen elinkykyiset solut

                     Analyysimenetelmä
                      (1)

                  Määrittäminen: pintaviljelynä sappi-eskuliini-atsidiagarilla (EN 15788)
                  Tunnistaminen: pulssikenttäelektroforeesigenotyypityksellä (PFGE)

                  Kananuorikot

                  —

                  3 × 108

                  —

                              1.

                              Lisäaineen ja esiseoksen käyttöohjeissa on mainittava varastointia koskevat edellytykset sekä stabiilisuus rehua rakeistettaessa.

                              2.

                              Käyttö sallittu seuraavia sallittuja kokkidiostaatteja sisältävässä rehussa: monensiininatrium, diklatsuriili, lasalosidinatrium A tai salinomysiininatrium.

                  16. huhtikuuta 2025

                  Lihan- ja munantuotantoa varten kasvatettavat toissijaiset siipikarjalajit

                  3 × 108

                              1.

                              Lisäaineen ja esiseoksen käyttöohjeissa on mainittava varastointia koskevat edellytykset sekä stabiilisuus rehua rakeistettaessa.

                              2.

                              Käyttö sallittu seuraavia sallittuja kokkidiostaatteja sisältävässä rehussa: diklatsuriili tai lasalosidinatrium A.

         (1)  Analyysimenetelmiä koskevia yksityiskohtaisia tietoja on saatavissa seuraavasta rehun lisäaineita käsittelevän Euroopan unionin vertailulaboratorion osoitteesta: https://ec.europa.eu/jrc/en/eurl/feed-additives/evaluation-reports


title: Komission täytäntöönpanoasetus (EU) N:o 353/2014, annettu 7 päivänä huhtikuuta 2014 , kiinteistä tuontiarvoista tiettyjen hedelmien ja vihannesten tulohinnan määrittämiseksi

text:
               8.4.2014

               FI

               Euroopan unionin virallinen lehti

               L 104/11

         KOMISSION TÄYTÄNTÖÖNPANOASETUS (EU) N:o 353/2014,
   annettu 7 päivänä huhtikuuta 2014,
   kiinteistä tuontiarvoista tiettyjen hedelmien ja vihannesten tulohinnan määrittämiseksi
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1),
   ottaa huomioon neuvoston asetuksen (EY) N:o 1234/2007 soveltamista koskevista yksityiskohtaisista säännöistä hedelmä- ja vihannesalan sekä hedelmä- ja vihannesjalostealan osalta 7 päivänä kesäkuuta 2011 annetun komission täytäntöönpanoasetuksen (EU) N:o 543/2011 (2) ja erityisesti sen 136 artiklan 1 kohdan,
   sekä katsoo seuraavaa:

               (1)

               Täytäntöönpanoasetuksessa (EU) N:o 543/2011 säädetään Uruguayn kierroksen monenvälisten kauppaneuvottelujen tulosten soveltamiseksi perusteista, joiden mukaan komissio vahvistaa kolmansista maista tapahtuvan tuonnin kiinteät arvot mainitun asetuksen liitteessä XVI olevassa A osassa luetelluille tuotteille ja ajanjaksoille.

               (2)

               Kiinteä tuontiarvo lasketaan joka työpäivä täytäntöönpanoasetuksen (EU) N:o 543/2011 136 artiklan 1 kohdan mukaisesti ottaen huomioon päivittäin vaihtuvat tiedot. Sen vuoksi tämän asetuksen olisi tultava voimaan päivänä, jona se julkaistaan Euroopan unionin virallisessa lehdessä,

         ON HYVÄKSYNYT TÄMÄN ASETUKSEN:
   1 artikla
   Asetuksen (EU) N:o 543/2011 136 artiklassa tarkoitetut kiinteät tuontiarvot vahvistetaan tämän asetuksen liitteessä.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 7 päivänä huhtikuuta 2014.

            Komission puolesta,

            puheenjohtajan nimissä

         Jerzy PLEWA

            Maatalouden ja maaseudun kehittämisen pääosaston pääjohtaja

      (1)  EUVL L 299, 16.11.2007, s. 1.

      (2)  EUVL L 157, 15.6.2011, s. 1.

      LIITE
      Kiinteät tuontiarvot tiettyjen hedelmien ja vihannesten tulohinnan määrittämiseksi

                  (EUR/100 kg)

                  CN-koodi

                  Kolmansien maiden koodi (1)

                  Kiinteä tuontiarvo

                  0702 00 00

                  MA

                  59,6

                  TN

                  95,8

                  TR

                  90,1

                  ZZ

                  81,8

                  0707 00 05

                  EG

                  170,1

                  MA

                  44,0

                  TR

                  127,5

                  ZZ

                  113,9

                  0709 93 10

                  MA

                  23,1

                  TR

                  120,5

                  ZZ

                  71,8

                  0805 10 20

                  EG

                  44,6

                  IL

                  67,4

                  MA

                  48,4

                  TN

                  51,7

                  TR

                  57,7

                  ZZ

                  54,0

                  0805 50 10

                  MA

                  63,6

                  TR

                  80,0

                  ZZ

                  71,8

                  0808 10 80

                  AR

                  87,4

                  BR

                  96,6

                  CL

                  100,7

                  CN

                  106,3

                  MK

                  32,3

                  US

                  172,0

                  ZA

                  108,1

                  ZZ

                  100,5

                  0808 30 90

                  AR

                  99,8

                  CL

                  118,0

                  CN

                  81,0

                  US

                  211,1

                  ZA

                  105,6

                  ZZ

                  123,1

         (1)  Komission asetuksessa (EY) N:o 1833/2006 (EUVL L 354, 14.12.2006, s. 19) vahvistettu maanimikkeistö. Koodi ”ZZ” tarkoittaa ”muuta alkuperää”.


title: Komission täytäntöönpanoasetus (EU) 2015/1595, annettu 21 päivänä syyskuuta 2015, erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän muun kuin vähäisen muutoksen hyväksymisestä (Zgornjesavinjski želodec (SMM))

text:
               24.9.2015

               FI

               Euroopan unionin virallinen lehti

               L 248/39

         KOMISSION TÄYTÄNTÖÖNPANOASETUS (EU) 2015/1595,
   annettu 21 päivänä syyskuuta 2015,
   erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän muun kuin vähäisen muutoksen hyväksymisestä (Zgornjesavinjski želodec (SMM))
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 52 artiklan 2 kohdan,
   sekä katsoo seuraavaa:

               (1)

               Komissio on asetuksen (EU) N:o 1151/2012 53 artiklan 1 kohdan ensimmäisen alakohdan mukaisesti tutkinut Slovenian esittämän pyynnön, joka koski komission asetuksen (EU) N:o 1154/2011 (2) nojalla rekisteröidyn suojatun maantieteellisen merkinnän ”Zgornjesavinjski želodec” eritelmän muutoksen hyväksymistä.

               (2)

               Koska kyseessä ei ole asetuksen (EU) N:o 1151/2012 53 artiklan 2 kohdan mukainen vähäinen muutos, komissio julkaisi muutospyynnön kyseisen asetuksen 50 artiklan 2 kohdan a alakohdan mukaisesti Euroopan unionin virallisessa lehdessä
                   (3).

               (3)

               Komissiolle ei ole toimitettu asetuksen (EU) N:o 1151/2012 51 artiklan mukaisia vastaväitteitä, minkä vuoksi eritelmän muutos olisi hyväksyttävä,

         ON HYVÄKSYNYT TÄMÄN ASETUKSEN:
   1 artikla
   Hyväksytään nimitystä ”Zgornjesavinjski želodec” (SMM) koskevan eritelmän muutos, joka on julkaistu Euroopan unionin virallisessa lehdessä.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 21 päivänä syyskuuta 2015.

            Komission puolesta,

            puheenjohtajan nimissä

         Phil HOGAN

            Komission jäsen

      (1)  EUVL L 343, 14.12.2012, s. 1.

      (2)  Komission asetus (EU) N:o 1154/2011, annettu 10 päivänä marraskuuta 2011, nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin (Zgornjesavinjski želodec (SMM)) (EUVL L 296, 15.11.2011, s. 14).

      (3)  EUVL C 145, 1.5.2015, s. 22.